Esperiment ta' ħsibijiet bil- lingwa Maltija . L- Erbgħa , 28 ta' Novembru 2007 L- aħħar li dħalt il- Belt sibt arloġġ enormi jilqagħni , jgħoddli l- ġranet għad- daħla tal- Ewro f' pajjiżna . Fuq il- websajt interna tax- xogħol l- istess . Illum fakkritni jew aħjar avżatni li baqa' erbgħa u tletin jum biss . U ma' dan in- numri jien dejjem inżid numru ieħor . Għax l- għada se nitlaq , u din id- darba se noħroġ mill- Ewropa . U se naqsam il- kontinenti , u sebgħa u għoxrin siegħa wara li l- ajruplan jgħolli r- roti mill- mitjar ta' Ħal Luqa , ajruplan ieħor għandu jniżżilni Melbourne . U din id- darba mhux mawra qasira ta' ġimgħa jew tnejn , imma għal kwart ta' sena . Se nitlaq ftit il- kenn u l- kumdita tad- dar . Se niftaħ ftit ġwienħajja u nara orrizzonti oħra , u min jaf niġix lura liebes nuċċali xi ftit differenti minn ta' issa . U se ngħaddi minn sajf ieħor bħal li kieku li għadda ma kienx biżżejjed . U se jkolli aktar ħin għalija u min jaf x' se niskopri fija nnifsi aktar milli skoprejt s' issa . Se nibda ngħix tmien siegħat qabel il- ħajja tal- lum , kieku bħalissa per eżempju x' aktar rieqed qiegħed . U min jaf nibdiex nħoss nostalġija għal xi mument bħal dan , x' se nħoss meta forsi nara xi bandiera bajda u ħamra tperper , u jekk jkollna l- elezzjoni waqt li jien nkun hemm hux se nqum fil- għodu niċċekja kif marru l- affarijiet . U r- rutina se nkissirha għall- ewwel darba fi tmien snin u min jaf moħħi u ġismi kif se jilqa' din il- bidla . U sa dakinhar nipprepara xi ftit dettalji ' l hemm u ' l hawn . Il- kbir sar issa . Xi vjaġġ dak xbin . Se tibdiha tajjeb is- sena . . . u għal 3 xhur ! Iftaħ ġwinħajk kemm trid sieħeb , iżda tinsiex ilsien pajjiżek kif jagħmlu t' hemm isfel ta ! ! Ħu gost kemm tiflaħ . Ħallu f' idi , mhux se ngħawweġ Ingliż artifiċjali ; )